**Ministru kabineta noteikumu projekta**

**„Grozījumi 2011.gada 19.oktobra Ministru kabineta noteikumos Nr. 820 „Dopinga kontroles kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts atbilstoši likumam "Par Starptautisko konvenciju pret dopingu sportā" un likumam "Par Eiropas Padomes Antidopinga konvenciju Nr.135". |
| 2. | Pašreizējā situācija un problēmas | Pasaules Antidopinga aģentūra (WADA) katru gadu veic grozījumus Starptautiskajā standartā „Aizliegtais saraksts” (The 2013 Prohibited List), kas nosaka sportā aizliegtās vielas un metodes, un informē par to UNESCO Ģenerālsekretāru, kurš atbilstoši 2005.gada 19.oktobra Starptautiskās konvencijas pret dopingu sportā (turpmāk – Konvencija) 34.pantam paziņo par to visām Konvencijas dalībvalstīm, tajā skaitā Latvijai, ierosinot veikt grozījumus Konvencijas 1.pielikumā. Ja netiek saņemti iebildumi no dalībvalstīm, tad minētie grozījumi stājas spēkā. 2012.gada 10.septembrī WADA Valde apstiprināja 2013.gada Starptautisko standartu „Aizliegtais saraksts” un, atbilstoši Konvencijas 34.pantam tika apstiprināti labojumi Konvencijas 1. pielikumā, lai garantētu WADA apstiprinātā aizliegtā saraksta stāšanos spēkā. 2012.gada 13.novembrī Eiropas Padomes Antidopinga konvencijas Kontroles Grupa 36.sanāksmē saskaņā ar Eiropas Padomes Antidopinga konvencijas Nr.135 11.panta 1.daļas b. punktu apstiprināja dopinga preparātu farmakoloģisko grupu un dopinga metožu sarakstu 2013.gadam kā pielikumu Eiropas Padomes Antidopinga konvencijai Nr.135, atbilstoši iepriekš minētajam WADA apstiprinātajam „Aizliegtajam sarakstam”.  Tā kā Ministru kabineta noteikumu Nr. 820 „Dopinga kontroles kārtība” (turpmāk – noteikumi) 1. pielikumā ir minētas aizliegtās dopinga vielas un dopinga metodes, nepieciešamas aktualizēt šo pielikumu atbilstoši jaunajām starptautiskajām prasībām. Ņemot vērā, ka Starptautiskais standarts „Aizliegtais saraksts” tika izteikts jaunā redakcijā, arī noteikumu 1. pielikums tiek izteikts jaunā redakcijā. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Ministru kabineta noteikumu mērķis ir nodrošināt savlaicīgu normatīvo aktu atjaunošanu atbilstoši UNESCO un Eiropas Padomes institūciju pieņemtajiem lēmumiem, lai garantētu Latvijas antidopinga pasākumu atbilstību starptautiskajām prasībām.  |
| 5. | Projekta izstrādē iesaistītās institūcijas | Veselības ministrija, Sporta medicīnas valsts aģentūra. |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sporta ārsti, sportisti un sporta darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Citas ārstniecības personas. |
| 3. | Tiesiskā regulējuma finansiālā ietekme | Noteikumu projekts nerada finansiālu ietekmi, tā kā ar noteikumu projektu netiek radītas jaunas administratīvas procedūras, kā arī netiek noteiktas jaunas prasības un pienākumi. |
| 4. | Tiesiskā regulējuma nefinansiālā ietekme | Netiek radītas papildus administratīvās procedūras. Tiek regulēti profesionālo sportistu pienākumi un noteikta atbildība par dopinga lietošanu. |
| 5. | Administratīvās procedūras raksturojums  | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav attiecināms |
| 2. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav attiecināms |
|  |  |  |
| 2. | Citas starptautiskās saistības | Noteikumu projektā ietverto tiesību normu izpilde notiek saskaņā ar starptautiskajām saistībām, kas izriet no:1. Eiropas Padomes Antidopinga konvencijas Nr.135 ; 2. 2005.gada 19.oktobra Starptautiskās konvencijas pret dopingu sportā. |
|  |  |  |
| 3. | Cita informācija |  Eiropas Padomes Antidopinga konvencijas Nr.135 pielikums atbilst 2005.gada 19.oktobra Starptautiskas konvencijas pret dopingu sportā 1. pielikumam, kas nosaka aizliegtās dopinga vielas un aizliegtās dopinga metodes.  |
|  |

|  |
| --- |
|  |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1. Eiropas Padomes Antidopinga konvencija Nr.135; 2. . 2005.gada 19.oktobra Starptautiskā konvencija pret dopingu sportā. |
| A | B | C |
| Eiropas Padomes Antidopinga konvencijas Nr.135 pielikums | Noteikumu projekta 1.un 2. punkts. | Starptautiskās saistības tiek izpildītas pilnībā. |
| UNESCO Starptautiskas konvencijas pret dopingu sportā 1.pielikums | Noteikumu projekta 1.un 2. punkts. | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Sporta medicīnas valsts aģentūra, Latvijas Olimpiskā komiteja, Latvijas Sporta federāciju padome |
| 2. | Projekta izpildes ietekme uz pārvaldes funkcijām | Nav attiecināms  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms |
| 6. | Cita informācija | Nav |

*Anotācijas V.sadaļas 1. tabula, VI sadaļa – projekts šo jomu neskar.*

Veselības ministre I. Circene

02.01.2013. 15:33

724

A.Segliņa

67876102, anita.seglina@vm.gov.lv

G.Berkis

67226164, gatis.berkis@smva.gov.lv